LOODUSVÄÄRTUSED  Metskonna maadel leiduvatest huvitavamatest taimekooslustest väärib nimetamist kaitsealune Poruni ürgmets. Omapärane on taimkate ka Agusalu rabas, kus nõmmemännikud ja nende vahele jäävad rabakooslused moodustavad viirulise mustri. Märkimist väärivad ka luitekooslused Peipsi põhjarannikul.    Metskonna maadest olulise osa ehk 22% moodustavad rangelt kaitstavad metsad, majandamispiirangutega metsade osakaal on 13% ( Tabel 2 ). Vääriselupaigad moodustavad metskonna metsamaa pindalast 0,9 % ehk 505 ha. Alutagusel elutsevad sellised okasmetsade põlisasukad nagu lendorav, ahm ja karu. Metskonna maadel on leitud 11 I kategooriasse ja 35 II kategooriasse kuuluvat kaitsealust liiki. Täpsem ülevaade Alutaguse metskonna maadel asuvate kaitsealuste liikide kohta on toodud  Tabelis 3 .    Alutaguse metskonna maadel viidi 2009. aastal läbi põhjalik pärandkultuuriobjektide inventuur,    mille tulemusena pandi kirja enam kui 600 huvitavat ja piirkonnale iseloomulikku pärandkultuuri objekti. Tähelepanuväärsemad neist on koondatakse raamatusse "Ida-Virumaa pärandkultuurist", mis ilmub 2010 aastal ning omale huvipakkuvaid metskonna territooriumil asuvaid pärandkultuuriobjekte saab otsida Maaameti kaardirakendusest aadressil  http://xgis.maaamet.ee/xGIS/XGis .